โฆษกประจำสำนักนายกรัฐมนตรี คนใหม่ แถลง ครม.นัดแรก อนุมัติตั้งข้าราชการการเมือง 7 ตำแหน่ง และเห็นชอบตั้งศูนย์อำนวยการน้ำเฉพาะกิจ
นางนฤมล ภิญโญสินวัฒน์ โฆษกประจำสำนักนายกรัฐมนตรี แถลงผลการประชุมคณะรัฐมนตรี เป็นครั้งแรกหลังได้รับการแต่งตั้งให้ดำรงตำแหน่ง ว่า ที่ประชุมคณะรัฐมนตรี มีมติแต่งตั้งข้าราชการการเมือง โดยนอกจากตำแหน่งโฆษกประจำสำนักนายกรัฐมนตรี แล้ว คณะรัฐมนตรียังแต่งตั้ง นายกอบศักดิ์ ภูตระกูล ดำรงตำแหน่ง รองเลขาธิการนายกรัฐมนตรี ประจำ นายสมคิด จาตุศรีพิทักษ์ รองนายกรัฐมนตรี นายประทีป กีรติเลขา รองเลขาธิการนายกรัฐมนตรีฝ่ายการเมือง นางสาวเรวดี รัศมิทัต ที่ปรึกษารัฐมนตรีว่าการกระทรวงสาธารณสุข นายวัชรพงศ์ คูวิจิตรสุวรรณ เลขานุการรัฐมนตรีว่าการกระทรวงสาธารณสุข นายยุทธพล อังกินันทน์ ที่ปรึกษารัฐมนตรีว่าการกระทรวงทรัพยากรธรรมชาติและสิ่งแวดล้อม และ นายธเนศพล ธนบุญยวัฒน์ เลขานุการรัฐมนตรีว่าการกระทรวงทรัพยากรธรรมชาติ และสิ่งแวดล้อม        นอกจากนี้ ที่ประชุมคณะรัฐมนตรี อนุมัติ เปิดศูนย์อำนายการน้ำเฉพาะกิจ และ เห็นชอบมาตรการวนการจัดการปัญหาภัยแล้ง มี 3 ระดับ ประกอบด้วย 6 มาตรการเร่งด่วน 4 มาตรการระยะสั้น และ 3 มาตรการระยะยาว เพื่อให้เกิดการบูรณาการร่วมกัน ทั้ง 4 กระทรวง ทั้งกระทรวงมหาดไทย กระทรวงกลาโหม กระทรวงเกษตรและสหกรณ์ และกระทรวงทรัพยากรธรรมชาติและสิ่งแวดล้อม ในการบริหารจัดการน้ำร่วมกัน และ ภายในสัปดาห์นี้ รัฐมนตรีว่าการ ทั้ง 4 กระทรวงจะลงพื้นที่ ติดตามการบริหารจัดการน้ำ